[{"text_idx": "#000003", "text": "Sube vi trovos c\u0302iujn iamajn informojn pri nia tendumado."}, {"text_idx": "#000004", "text": "Fotoj estas en nia flickr-konto (kiel kutime)"}, {"text_idx": "#000007", "text": "La tendumado estas la c\u0302efa evento de la Verdaj Skoltoj. G\u0302i estas malfermita evento por c\u0302iuj 8-27 jaruloj. Pli da informo pri nia grupo c\u0302i tie."}, {"text_idx": "#000008", "text": "vi ne parolas Esperanton? Ni instruos g\u0302in al vi.vi ne estas skolto? Tute ne gravas.vi ne kutimas tendumi? Ni helpos vin."}, {"text_idx": "#000009", "text": "Sola kondic\u0302o: preparig\u0302u! Ja, ni kune preparas kaj kunvivas la tendumadon. Ni organizos retajn kunsidojn por kune prepari instaladon kaj eki la temojn. Se vi estas komencanto, estos bonaj okazoj pli lerni nian komunan lingvon."}, {"text_idx": "#000011", "text": "8-11 jaruloj, la Lupidoj. Korsako gvidos ilin. Ili estos maksimume 14.12-16 jaruloj, la Esploristoj. Ili estos gvidataj de Abelo kaj Orcino. Maksimume 20.17-20 jaruloj, la Roveroj. Ili mem organizos kaj zorgos.se vi ag\u0302as pli ol 20 vi povas helpi au\u0306 estri au\u0306 memzorgi pri plezura programo"}, {"text_idx": "#000012", "text": "La tri grupoj estos je la sama herbejo. Kun apartaj areoj. Estos kelkaj komunaj programeroj kaj momentoj. Sed la tri grupoj havos sian propan etoson kaj programon. La Lupidoj malkovros la g\u0302angalon kun Mou\u0306gli. La Esploristoj , mem-kuiros, ludos, elturnig\u0302os kaj... esploros (kia suprizo!). La Roveroj faros tion kion ili decidis kaj preparis."}, {"text_idx": "#000013", "text": "Ni luis la lokon de j\u0302au\u0306do la 11a g\u0302is sabato la 20a de au\u0306gusto. Indiku viajn eblojn en la alig\u0302ilo, kaj ni kune fiksos la datojn de la tendumado."}, {"text_idx": "#000014", "text": "Ni luis skoltan domon ene de arbaro apud Sambreville, Belgio. Jen g\u0302ia retejo."}, {"text_idx": "#000015", "text": "Eblas atingi la vilag\u0302on buse, kaj poste piediri g\u0302is la domo. Sed pluraj inter ni venos au\u0306te. Do ni organizos karavanon lau\u0306 ebloj kaj bezonoj. Karavanoj povus eki el Parizo, Bruselo, Brug\u0302o, Charleroi-flughaveno... lau\u0306 viaj bezonoj kaj niaj ebloj."}, {"text_idx": "#000016", "text": "La domo estas sufic\u0302e granda (kaj skolta) kun sufic\u0302e da loko por 45 homoj ene kaj 20 homoj tendumante. G\u0302i estas nur 2,5 km de la stacidomo de Moustier (ni povas veturigi vin ekde tie au\u0306 vi povas piediri). Moustier estas atingebla per trajno de Namuro kaj Charleroi."}, {"text_idx": "#000017", "text": "Apude trovig\u0302as arbaro kun bonaj ebloj pendigi hamakojn."}]